OzLabs/hebrew-wiki-articles huggingface dataset:
כנפתניים

[[מנטה ענק]]
כנפתניים (שם מדעי: Mobulinae) הם תת-משפחה של דגי סחוס ממשפחת הטחניים. לעיתים רואים בהם משפחה עצמאית (Mobulidae).

בני הקבוצה כוללים את הבטאים הגדולים ביותר בעולם - המנטות והכנפתנים המכונים "דגי השטן", על שם הזימים שיש להם בקצה הראש המסייעים להם לגרוף מזון לתוך הפה. המין הגדול ביותר מנטה ענק מגיעה לאורך 7 מטרים ושוקלת עד 1,300 ק"ג.

בני הקבוצה נעים לעיתים בקבוצות גדולות בעודם מחפשים פלנקטון באוקיינוס הפתוח. חלק מהם יכולים גם לקפוץ לגובה כמה מטרים מעל פני המים.

==מיון==
*סוג Archaeomanta - נכחד
*סוג Burnhamia - נכחד
*סוג Eomobula - נכחד
*סוג Paramobula - נכחד
*סוג מנטה (Manta)
**מין מנטת השונית (Manta alfredi)
**מין מנטה ענק (Manta birostris)
*סוג כנפתן (Mobula)
**מין כנפתן ים-סופי (Mobula eregoodootenkee)
**מין Mobula hypostoma
**מין כנפתן יפני (Mobula japanica)
**מין Mobula kuhlii
**מין כנפתן ים-תיכוני (Mobula mobular)
**מין כנפתן חלק-זנב (Mobula munkiana)
**מין Mobula rochebrunei
**מין כנפתן צ'יליאני (Mobula tarapacana)
**מין Mobula thurstoni

==קישורים חיצוניים==

קטגוריה:בעלי חיים שתוארו ב-1893
קטגוריה:טקסונים שתוארו בידי תאודור גיל
קטגוריה:טחניים
גשר ביר-חכים

גשר ביר-חכים (בצרפתית: Pont de Bir-Hakeim), היה ידוע בעבר בשם גשר פסי (Pont de Passy) הוא גשר החוצה את נהר הסן בפריז, צרפת. הוא מחבר בין הרובע החמישה-עשר לרובע השישה-עשר של פריז, ועובר באי הברבורים (île aux Cygnes), אי מלאכותי על נהר הסן.

הגשר הוא הגשר השני שנבנה במקום זה. הוא נבנה בין השנים 1903 ל-1905, והחליף גשר מוקדם יותר שנבנה במקום בשנת 1878. ביר-חכים הוא גשר פלדה קשתי, אורכו 237 מטר ורוחבו 24.7 מטר.

הגשר תוכנן על ידי האדריכל ז'אן-קאמיל פורמיז'ה (Jean-Camille Formigé), שתכנן בפריז גם את גשר אוסטרליץ, את גן Serres d'Auteuil ואת הפארק שלמרגלות בזיליקת הלב הקדוש. כמו כן שיפץ את אמפיתיאטרון ארל ואת התיאטרון הרומי העתיק של אורנז'.

הגשר כולל שני מפלסים - האחד לכלי רכב ולהולכי רגל, והשני משמש מעבר לקו 6 של המטרו. מעבר הרכבת נתמך על ידי אכסדרת מתכת, מלבד בנקודה שבה הגשר חולף על אי הברבורים, שם נתמכת המסילה על ידי קשת. לוחות זיכרון רבים מעטרים את הגשר, כולל מספר לוחות המוקדשים לחיילים שנפלו בבלגיה במהלך מלחמת העולם השנייה.

בנוסף, הקשת המרכזית של הגשר, בגובה הקרקע של האי, מעוטרת בארבעה פסלי אבן גדולים, שבנויים כתבליט, והם פסלי "מדע" ו"עבודה" שיצר ז'ול-פליקס קוטאן (Jules-Felix Coutan), ופסלי "חשמל" ו"מסחר" שיצר ז'אן אנטואן אינז'לברט (Jean Antoine Injalbert).

במפלס הכביש של הגשר נבנה גם אזור בלוודרה, היכן שהגשר חוצה את אי הברבורים, דרכה ניתן להשקיף על קצהו המזרחי של האי. בנקודה זו אף ניצב פסל הנקרא "התקומה הצרפתית".

הגשר נקרא במקור "גשר פסי" (על שם קומונת פסי, אליה הוא מגיע), ובשנת 1948 שונה שמו כדי להנציח את קרב ביר חכים, שבו לחמו כוחות צרפת החופשית נגד כוחות קורפוס אפריקה הגרמניים ב-1942.

הגשר כיכב בסרטים רבים, ובהם מעלית לגרדום, זאזי במטרו, טנגו אחרון בפריז, אוצר לאומי: ספר הסודות והתחלה.

==גלריה==
<gallery>
Paris View from the Eiffel Tower third floor Ile aux Cygnes.jpg|גשר ביר-חכים ממוקם בקצהו הצפוני של אי הברבורים
Pont de Bir-Hakeim Paris15e 001.JPG|מבט אל הגשר מאי הברבורים
Pont de Bir-Hakeim Paris15e 002.JPG|הקשת המרכזית בגשר עם הפסל "התקומה הצרפתית"
Pont de Bir-Hakeim Paris15e 004.JPG|פסלי ברזל של גוסטאב מישל
Paris Métro Ligne 6 crossing the Pont de Bir-Hakeim 20140410 1.jpg|המטרו של פריז חוצה את נהר הסן דרך גשר ביר חכים
Viaduc de Passy - Paris - novembre 2005.jpg|אכסדרת המתכת במעבר הרכבת
Viaduc de Passy.jpg|אורות רחוב ואכסדרת מעבר הרכבת
</gallery>

==קישורים חיצוניים==

ביר
קטגוריה:הרובע החמישה-עשר של פריז
קטגוריה:הרובע השישה-עשר של פריז
אירוויזיון לרוקדים 2007

אירוויזיון לרוקדים 2007 הייתה תחרות "האירוויזיון לרוקדים" הראשונה. התחרות התקיימה ב-1 בספטמבר 2007 בלונדון בה השתתפו 16 מדינות. הקומיקאי גרהם נורטון וקלאודיה וינקלמן הנחו את התחרות.

המדינה שזכתה במקום הראשון בתחרות הייתה פינלנד עם 132 נקודות, במקום השני זכתה אוקראינה עם 121 נקודות ובמקום השלישי זכתה אירלנד עם 95 נקודות.

==מקום התחרות==
מרכז טלוויזיה של ה-[[BBC בלונדון]]
המקום המארח היה מרכז טלוויזיה של ה-BBC בלונדון, אשר נפתח בשנת 1960. במרכז זה הופיעו כתוכניות רבות של ה-BBC. הוא היה אחד המרכזים הגדולים ביותר בעולם עד סגירתו במרץ 2013.

==הפקה==
התחרות התקיימה על ידי ה-BBC, והייתה הפקה משותפת של Splash Media ושל Sunset + Vine.

== מדינות משתתפות ==

{| class="sortable wikitable" | class="sortable wikitable"
|- bgcolor="#CCCCCC"
! סדר !! מדינה !! רקדנים !! סגנונות ריקוד !! מקום !! נקודות
|-
|-style="font-weight:bold; background:red;"
| 01 || שווייץ || Denise Biellmann & Sven Ninnemann ||פסודובלה וסווינג|| 16 || 0
|-
| 02 || רוסיה || מריה סיטל & Vladislav Borodinov ||רומבה ופסודובלה|| 7 || 72
|-
| 03 || הולנד || Alexandra Matteman & Redmond Valk ||צ'ה צ'ה צ'ה ורומבה|| 12 || 34
|-
| 04 || הממלכה המאוחדת || קמילה דלאראפ & Brendan Cole ||רומבה וסגנון חופשי || 15 || 18
|-
| 05 || אוסטריה || Kelly & Andy Kainz || ג'ייב ופסודובלה|| 5 || 74
|-
| 06 || גרמניה || וולק הגנברט & Oliver Seefeldt || סמבה וסגנון חופשי || 8 || 59
|-
| 07 || יוון || Ourania Kolliou & Spiros Pavlidis ||ג'ייב וסירטאקי|| 13 || 31
|-
| 08 || לטביה || Gabrielė Valiukaitė & Gintaras Svistunavičius||פסודובלה ופולק לטבי מסורתי
| 11 || 35
|-
| 09 || ספרד || Amagoya Benlloch & Abraham Martinez ||צ'ה צ'ה צ'ה ופסודובלה|| 10 || 38
|-
|- bgcolor="#cd7f32"
| 10 || אירלנד || Nicola Byrne & Mick Donegan ||ג'ייב ופנדנגו|| 3 || 95
|-
| 11 || פולין || Katarzyna Cichopek & Marcin Hakiel ||צ'ה צ'ה צ'ה וריקוד ראווה || 4 || 84
|-
| 12 || דנמרק || Mette Skou Elkjær & David Jørgensen
 ||רומבה וריקוד ראווה || 9 || 38
|-
| 13 || פורטוגל || Sónia Araújo & Ricardo Silva || טנגו וג'ייב|| 6 || 74
|-
|-style="font-weight:bold; background:silver;"
| 14 || אוקראינה||Yulia Okropiridze & Illya Sydorenko ||קוויקסטפ וריקוד ראווה || 2 || 121
|-
| 15 || שוודיה || Cecilia Ehrling & Martin Lidberg ||פסודובלה ודיסקו פיוזן|| 14 || 23
|-style="font-weight:bold; background:gold;"
| 16 || פינלנד || Katja Koukkula & Jussi Väänänen ||רומבה ופסודובלה|| 1 || 132
|}
==מגישי ניקוד==
* שווייץ - ססיל בהלר
* רוסיה - ליקה קרמר
* הולנד - מרקוס ואן טיילינגן
* הממלכה המאוחדת - קירסטי גאלאכר
* אוסטריה - פיטר ל. אפינגר
* גרמניה - אליס קסלר ואלן קסלר
* יוון - ג'ורג' אמיראס
* ליטא - לאביה סורנייט-קרינה
* ספרד - ישוע אלווארז
* אירלנד - פמלה פלוד
* פולין - אבלינה קופיק
* דנמרק - לואיז וולף
* פורטוגל - מרתה לייט דה קסטרו
* אוקראינה - סווטסלב וולוך
* שוודיה - אולריקה בנגטסון
* פינלנד - יוהנה פירטילהטי

==ראו גם==
* האירוויזיון לרוקדים

==הערות שוליים==

2007
קטגוריה:2007 בממלכה המאוחדת
קטגוריה:לונדון: תרבות
וילי רוזן

וילי רוזן (בגרמנית: Willy Rosen, 18 ביולי 1894 – 1 באוקטובר 1944) היה אמן קברט, מלחין ופזמונאי יהודי-גרמני נודע. בשיא הקריירה שלו בשנות ה-20 של המאה ה-20 היה אחד מגדולי תעשיית הבידור הגרמנית. נספה בשואה במחנה ההשמדה אושוויץ בערב חג הסוכות ה'תש"ג.

== ביוגרפיה ==
רוזן נולד בשם יוליוס רוזנבאום במגדבורג שבגרמניה. הוא התחיל בקריירה האמנותית שלו בימי מלחמת העולם הראשונה, לאחר שהתאושש מפציעה קשה בחזית, כשהקים את "קפלה רוזן". שנות השיא של הקריירה שלו היו בשנותיה של רפובליקת ויימאר.

עם עליית הנאצים לשלטון החלו רדיפות היהודים, ובמסגרתן נאסר על רוזן להופיע בציבור. הוא נתן מספר הופעות אורח מחוץ לגרמניה וב-1936 שב לברלין. אחר כך נסע למספר מדינות באירופה וב-1937 היגר להולנד והתיישב בסכוונינגן, שם הקים תיאטרון קברט יחד עם יהודים מהגרים אחרים שבאו לעיר. בין השמות הידועים שנמנו על האנסמבל של התיאטרון: זיגפריד ארנו , טרודה ברלינר , ריטה גאורג , מקס ארליך, הורטנס ראקי , וילי שטנר , סוקה סאקאל ואריך זיגלר .

אחרי כיבוש הולנד בידי הגרמנים נאסרה פעילות התיאטרון, ידידו של רוזן, קורט רוביטשק פעל בניו יורק להצלתו, ואף ארגן לשם כך קונצרטים, אך כבר לא ניתן היה להוציא את רוזן מאירופה הכבושה. הוא נכלא במחנה המעבר וסטרבורק שם המשיך להופיע בתיאטרון המפורסם של מקס ארליך, משם הובל למחנה הריכוז טרזיינשטט ואחר כך לאושוויץ שבו נספה.

== פילמוגרפיה ==
וילי רוזן (מימין) עם [[קורט שוואבאך]]

==קישורים חיצוניים==

* [https://portal.dnb.de/opac.htm?method=simpleSearch&query=134579690 יצירותיו של וילי רוזן] באתר הספרייה הלאומית של גרמניה

קטגוריה:מלחינים יהודים גרמנים
קטגוריה:מוזיקאים יהודים
קטגוריה:מוזיקאים גרמנים
קטגוריה:יהודים בשואה: גרמניה
קטגוריה:אסירים בגטו טרזיינשטט
קטגוריה:מהגרים להולנד
קטגוריה:מוזיקאים שנספו במחנה ההשמדה אושוויץ
קטגוריה:גרמנים שנולדו ב-1894
קטגוריה:גרמנים שנפטרו ב-1944
אייווארס סטפוקוניס

אייווארס סטפוקוניס (בליטאית: Aivaras Stepukonis; נולד ב-1972) הוא מוזיקאי ופילוסוף ליטאי.

== ביוגרפיה ==
סטפוקוניס נולד בקובנה.

מ-1992 ועד 1994 הוא למד פילוסופיה ותאולוגיה באוניברסיטת פרנסיסקן של סטאובנויל (Franciscan University of Steubenville) שבאוהיו.

ב-1997 סיים תואר שני באקדמיה הבינלאומית לפילוסופיה של שאן, בין השנים 2001 ל-2005 הוא ביצע את לימודיי דוקטורט בפילוסופיה במכון המחקר לתרבות אומנות ופילוסופיה של וילנה.

ב-2005 הוא גם הוציא מונוגרפיה אודות סוציולוגיה של הידע.

ב-2007 הוא קיבל מלגת עוזר מחקר מטעם אונסק"ו עבור לימוד באוניברסיטת הוואי.

==מוזיקה ==
מ-1983 ועד 1986 הוא למד בבית ספר למוזיקה בעירו ומ-1987 ועד 1991 למד נגינת קלרינט בקונסרבטוריון של קובנה.

מ-1998 ועד 2001 הוא שימש כסולן להקת "Pėdsakai" (טביעות רגליים) ולאחר מכן החל בקריירת סולו.

ב-2001 זכה בפרס במדינתו כאמן השנה.

בתחרות הלאומית עבור המוזיקאי שייצג את ליטא באירוויזיון 2002 הוא הגיע למקום השני עם שירו "את שמחה", לאחר מכן התברר כי השיר שזכה במקום הראשון יצא ופורסם שנה קודם לכן, דבר הנוגד את חוקי תחרות האירוויזיון ולפיכך נפסל השיר וסטפוקוניס נשלח להשתתף בתחרות שנערכה בטאלין באותה שנה, לבסוף הוא הגיע באירוויזיון למקום ה-23 עם 12 נקודות.

אחרי כן הוא הוציא שלושה אלבומים, כמו כן הוא שימש כמלחין ובמאי סאונד עבור מוזיקאים אחרים.

מאז 2005 הוא משמש כעמית מחקר במכון הליטאי ללימודי תרבות "Institute for Science Lithuanian Cultural Studies".

== קישורים חיצוניים ==
* [http://www.lkti.lt/apie_mus/skyriai/Komparatyvistiniu-kulturos-tyrimu/Aivaras-STEPUKONIS]

קטגוריה:משתתפי אירוויזיון 2002
קטגוריה:זמרים ליטאים
קטגוריה:זמרי פופ
קטגוריה:ליטאים שנולדו ב-1972
קטגוריה:נציגי ליטא באירוויזיון
קטגוריה:פילוסופים
למור במבוק אפור

למור במבוק אפור (שם מדעי: Hapalemur griseus) הוא מין של למור מהסוג למור עדין שבמשפחת הלמוריים החי רק במדגסקר. הוא התגלה ב-1975 בידי החוקר הגרמני יוהאן לינק (1767–1851). הוא חי רק ביערות חזרן הצומחים במערב מדגסקר ובדרום-מזרחה.

אורך הלמור 24–30 ס"מ ואורך זנבו 32–40 ס"מ. משקלו 0.75–1.05 ק"ג. הזכרים גדולים יותר מהנקבות. הלמור בעל פרווה צמרירית אפורה ומעט זהובה והוא בעל עיניים מגודלות אדומות ובעל חוטם קטן. למור זה מתבסס לתזונתו (מעל 80% מהתזונה) על עלי חזרן שיכולים להיות רעילים, אך הוא עמיד לרעילותם. הוא מגוון בעלים צעירים יותר מעצים אחרים, פירות, ניצנים ופטריות. הוא עלול להיטרף בידי הפוסה, חנק עצים מלגשי ועופות דורסים כמו איה זרונית מדגסקרית ונצים.

למור זה חי רק בקבוצות קטנות, והנקבות יולדות גור אחד בסביבות אוקטובר-נובמבר. למור זה מצוי בסכנת הכחדה בטבע עקב פגיעה בבית גידולו, שריפת יער וגם מציד לא חוקי.

==תת-מינים==
* Hapalemur griseus griseus
* Hapalemur griseus gilberti
* Hapalemur griseus ranomafanensis
* Hapalemur griseus meridionalis - לעיתים נחשב לתת-מין עצמאי
*באנדרו (Hapalemur griseus alaotrensis) - לעיתים נחשב למין עצמאי והוא תת-המין היחיד של למור החי על תזונה מפפירוס.

==קישורים חיצוניים==

==הערות שוליים==

קטגוריה:טקסונים שתוארו בידי יוהאן היינריך פרידריך לינק
קטגוריה:למוריים
קטגוריה:בעלי חיים שתוארו ב-1795
אירוויזיון לרוקדים צעירים 2013

האירוויזיון לרוקדים צעירים 2013 הייתה התחרות ה-13 של האירוויזיון לרוקדים צעירים. פולין אירחה את התחרות באופרה הממלכתית הבלטית .

== פורמט ==
המשתתפים שנבחרו הם רקדנים לא-מקצועיים בין הגילאים 16 ל-21. הריקוד של כל משתתף נבחר ומוכן מספר שבועות לפני התחרות.

=== השופטים ===
המנצח נבחר לאחר הצבעת השופטים. השופטים שהצביעו הם:
* פולין - הכומר קשישטוף
* גרמניה - נדיה אספיריטו
* ניו זילנד / הממלכה המאוחדת - קמרון מקמילן

== מדינות משתתפות ==
{| class="wikitable sortable"
!סדר
!מדינה
!אמן
!ריקוד
!כוריאגרף
!תוצאה
|-
|01
| ארמניה
|ואחגאן מארגריאן
|"Blind Alley"
|ארסן מהראביאן
|לא העפיל לדואט הגמר
|-
|02
| בלארוס
|יאנה שטנגי
|"Esmeralda variation"
|מריוס פטיפה
|לא העפילה לדואט הגמר
|- style="font-weight:bold; background:NavajoWhite;"
|03
| הולנד
|סדריק וייוויירט
|"The 5th Element"
|מרקו גריס
|העפיל לדואט הגמר
|-
|04
| שוודיה
|סטפני לייקולה איסלה
|"Entrapped"
|מאורו רוג'אס
|לא העפילה לדואט הגמר
|-
|05
| אוקראינה
|ניקיטה וסילנקו
|"The Legend of Spartacus"
|טטיאנה דניסובה
|לא העפיל לדואט הגמר
|-
|06
| צ'כיה
|אדלה עבדול חאלגובה
|"Love Under Pressure"
|אדלה עבדול חאלגובה
|לא העפילה לדואט הגמר
|-
|07
| פולין
|כריסטוף סזבו
|"My Life and Love Might Still Go on in Your Heart"
|קטרז'ינה קובלסקה
|לא העפיל לדואט הגמר
|-
|08
| נורווגיה
|ג'ולי סקראטרום דוקן
|"Moment"
|ג'ולי סקראטרום דוקן
|לא העפילה לדואט הגמר
|-
|09
| סלובניה
|פטרישיה קרנקוביץ'
|"Passion"
|דימיטרי פופובסקי
|לא העפילה לדואט הגמר
|- style="font-weight:bold; background:NavajoWhite;"
|10
| גרמניה
|פליקס ברנינג
|"Home"
|פליקס לנדרר ופליקס ברנינג
|העפיל לדואט הגמר
|}

=== דואט הגמר ===
{| class="wikitable sortable"
!מדינה
!אמן
!ריקוד
!תוצאה
|- style="font-weight:bold; background:silver;"
| גרמניה
|פליקס ברנינג
|"Home"
|מקום 2
|- style="font-weight:bold; background:gold;"
| הולנד
|סדריק וייוויירט
|"The 5th Element"
|זוכה
|}

== קישורים חיצוניים ==
* 

== הערות שוליים ==

קטגוריה:גדנסק
2013
קטגוריה:2013
קטגוריה:פולין: תרבות
עונת 2014/2015 בליגת העל בכדוריד

עונת 2014/2015 בליגת העל בכדוריד הייתה העונה ה-62 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

בהתאם לתוצאות של העונה הקודמת בליגת משנה, לליגת העל עלתה הפועל רמת גן. העונה הסדירה החלה ב-19 בספטמבר 2014 המחזור ה-22 הסתיים ב-20 במרץ 2015. העונה הסתיימה ב-22 במאי בניצחון של הפועל ראשון לציון בסיום מפגש שכלל 5 משחקים. זו הייתה האליפות ה-17 בתולדות המועדון. 

הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון מכבי רחובות ירדה ליגה. מ.כ. חולון ובני הרצליה לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2015/2016 בליגת העל בכדוריד עלתה קבוצה בודדת.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מכבי ראשון לציון||22||17||2||3||686||594|| 36 
|-bgcolor="#ffff99"
|2||א.ס. רמת השרון||22||15||1||6||628||589||31 
|-bgcolor="#ffff99"
|3||הפועל ראשון לציון ||22||15||0||7 ||658||575||30
|-bgcolor="#ffff99"
|4||מכבי תל אביב ||22||15||0||7||657||587||30 
|-bgcolor="#ffff99"
|5||הפועל אשדוד||22||13||2||7||620||587||28 
|-bgcolor="#ffff99"
|6||א.כ. נס ציונה ||22||12||0||10 ||620||610||24 
|-bgcolor="#ffff99"
|7||הפועל רמת גן ||22||9||1||12 ||593||637||19 
|-bgcolor="#ffff99"
|8||מכבי קריית מוצקין ||22||8||2||12 ||564||614||18 
|-bgcolor=ccffcc
|9||אס"א תל אביב||22||6||4||12 ||572||564||16 
|-bgcolor=ccffcc
|10||מ.כ. חולון ||22||6||1||15 ||599||620||13 
|-bgcolor=ccffcc
|11||בני הרצליה||22||5||1||16||561||620||11
|-bgcolor=ccffcc
|12||מכבי רחובות || 22||4||0||18||576||707||8 
|}

==פלייאוף עליון==

==קישורים חיצוניים==
* [http://www.handballisr.co.il/Boards.asp?cYear=2015&LeagueType=0&LeagueId=64&lang= מידע מאתר מנהלת הליגה]

קטגוריה:2014 בישראל: ספורט
קטגוריה:עונות בליגה העליונה בכדוריד בישראל
קטגוריה:2015 בישראל: ספורט
ויקטור גוטמן

הברון ויקטור גוטמן (בסרבו-קרואטית: Viktor Gutmann; 3 באוקטובר 1891, בּלִישְצֶ'ה , האימפריה האוסטרו-הונגרית – 17 בפברואר 1946, זאגרב, הרפובליקה הפדרלית הסוציאליסטית של יוגוסלביה) היה תעשיין ואיש אצולה יהודי מקרואטיה, אשר הוצא להורג על ידי שלטונות יוגוסלביה לאחר שהורשע בשחיתות כלכלית ושיתוף פעולה עם שלטון האוסטאשה.

==קורות חייו==
ויקטור גוטמן נולד בעיירה בלישצ'ה שבאזור קרואטיה לאלפרד גוטמן, בן למשפחת אצולה יהודית אשר הקימה את היישוב, ולאוטיל לבית פולאק. דודו היה הברון אדמונד גוטמן . למשפחה הוענק תואר האצולה ברון גלס ובלישצ'ה (בגרמנית: Baron von Gelse und Belišće).

גוטמן רכש תואר מהנדס מכונות באוניברסיטה הטכנית בווינה. במהלך מלחמת העולם הראשונה לחם בשורות הצבא האוסטרו-הונגרי בקרבות החזית המזרחית וזכה לעיטור פור לה מריט. לאחר המלחמה השתלב בחברה המשפחתית "H.S. Gutmann" לה הייתה רשת מפעלים לעיבוד עץ. ויקטור גוטמן ואחיו ארנסט, ניהלו את החברה אשר העסיקה מאות עובדים.

במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית והחלת ממשלת הבובות של האוסטאשה הוחל ברדיפות יהודים. מפעליו של ויקטור גוטמן הולאמו על ידי המדינה העצמאית של קרואטיה. במרץ 1943 נעצרו גוטמן ומשפחתו ונכלאו בזאגרב. לאחר השואה שבו לבלישצ'ה וניסו לחדש את העסקים המשפחתיים. לאחר כינון יוגוסלביה תחת המשטר הקומוניסטי נקט הממשל במדיניות של כלכלה מתוכננת וגוטמן נקלע לעימות מול המשטר. ב-17 בנובמבר 1945 נעצר ויקטור גוטמן על ידי מנגנון ביטחון הפנים היוגוסלבי. הוא הועמד לדין באשמת שחיתות כלכלית ושיתוף פעולה עם שלטון האוסטאשה וב-23 בנובמבר 1945 נדון למוות וכל רכושו הוחרם. גזר הדין אושר על ידי בית המשפט העליון וב-17 בפברואר 1946 הוצא גוטמן להורג בזאגרב על ידי כיתת יורים.

ממסמך שהוצג במשפט אייכמן עולה, כי ב-6 במאי 1943, כתב אברהרד פון טאדן מהמשרד הראשי לביטחון הרייך מכתב לאדולף אייכמן המציין, כי לבקשת אייכמן מועברים אליו פרטים אודות גוטמן ומשפחתו שנעצרו בזאגרב. עוד מצוין, כי גוטמן היה בעל מפעל גדול לעיבוד עץ בשותפות עם הגרמנים וכי שלטונות הונגריה מבקשים לשחררו משום שהוא נתין הונגרי. ממסמך נוסף מ-2 ביולי 1943, עולה, כי אדולף אייכמן הורה לשחרר את גוטמן ומשפחתו ממעצרם, להוציאם מחזקת האוסטאשה ולשכנם בתנאים משופרים בטרזיינשטט.

==משפחתו==
גוטמן היה נשוי ללואיז לבית בלוך-באואר (1874–1961), אחותה של מריה אלטמן אשר נודעה במאבקה המשפטי מול ממשלת אוסטריה, להשבתם לחזקת משפחתה של חמש יצירות אמנות של הצייר גוסטב קלימט אשר נבזזו על ידי הנאצים. לזוג נולדו שני ילדים בן-פראניו ובת נלי. הבת נלי (1928–2023), היגרה לקנדה, כיהנה כפרופסור באוניברסיטת קולומביה הבריטית ולימדה ביולוגיה של התא. ב-2016 קיבל בית המשפט המחוזי בזאגרב את עתירתה של נלי, בתו של ויקטור גוטמן לבחון מחדש את החלטת בית המשפט מ-1946.

==הערות שוליים==

קטגוריה:תעשיינים יהודים
קטגוריה:זאגרב: אישים
קטגוריה:יהודים שהוצאו להורג
קטגוריה:אנשי צבא אוסטרו-הונגרים במלחמת העולם הראשונה
קטגוריה:יהודים קרואטים
קטגוריה:ברונים

קטגוריה:ילידי 1891
קטגוריה:נפטרים ב-1946
קטגוריה:קרואטים שנפטרו במאה ה-20
ליו האריה

צילום והקלטת האריה "ג'קי", בשנת 1928, עבור גרסה של הלוגו "ליו האריה", של חברת MGM
האריה "סלאטס" כפי שנראה בלוגו "ליו האריה" של חברת MGM, משנת 1916 - הגרסה הראשונה של הלוגו
ליו האריה (באנגלית: Leo the Lion) הוא דמות האריה השואג, המופיע בלוגו חברת סרטי הקולנוע ההוליוודית, MGM, כמו גם באחת החברות שהתאחדה ליצירת חברה זו, "סרטי גולדווין" בבעלות סמואל גולדווין. את הלוגו יצרו אולפני סרטי פרמאונט, בבימויו של ליונל ס. רייס.

האריה שבלוגו לא צולם מרחוק. צילום הלוגו הצריך את צוות ההפקה לשהות ממושכות בסמוך לאריה. אמנם זה היה אריה מאולף מקרקס, אך קרבה כזו לאריה, הייתה מסוכנת. מאז 1916, סרטון הלוגו צולם בעזרת שבעה אריות שונים, כדי שיעמוד בקריטריונים המשתפרים והולכים של צילומי הקולנוע. היו גם שנים שבהן הוצגו בתחילת סרטים שונים של MGM תצלומי לוגו עם אריות שונים. דהיינו, באותה שנה, לחלק מהסרטים היה לוגו עם אריה אחד ולחלק עם אחר.

למעשה, אף על פי שהלוגו מוכר בשם "ליו האריה", היה "ליו" שמו של האריה השביעי – זה שצולם בשנת 1957. 

==האריות==
{| class="wikitable"
!מספר
!שם אריה
!שנת צילום
!הערה
|-
|1
|סלאטס
|1916
| לא שאג כי הייתה זו תקופת הסרטים האילמים
|-
|2
|ג'קי
|1928
|
|-
|3
|טלי
|1928
|
|-
|4
|קופי
|1932
|
|-
|5
|טנר
|1934
|
|-
|6
|ג'ורג
|1956
|
|-
|7
|ליו
|1957
|בשנת 1983 הוחלפה השאגה המקורית של ליו, בשאגה של אריה נוסף, ששמו הפרטי אינו ידוע, ותמונתו לא צולמה. השאגה החדשה נשמעת בעת שנראית תמונתו של ליו.
|}

==קישורים חיצוניים==

*[https://www.nj.com/opinion/index.ssf/2018/06/original_mgm_lion_rests_in_nj_other_historical_tid.html Original MGM lion rests in N.J. & other historical tidbits | Albright Updated Jun 13, 2018; Posted Jun 13, 2018, NEW JERSEY OPINION]
*[https://www.youtube.com/watch?v=WishkMn0FO8 MGM LEO THE LION LOGO סרטון סקירה והדגמה]

==הערות שוליים==

קטגוריה:אריות באמנות
קטגוריה:קולנוע בארצות הברית
קטגוריה:אריות מפורסמים
השמורה הקווקזית

שטחה של השמורה
השמורה הקווקזית (ברוסית: Кавказский заповедник) היא שמורת טבע. שמה המלא: שמורת הטבע הביוספרית הקווקזית הממלכתית על שם ח. ג. שאפושניקוב. זו הגדולה והוותיקה שבשמורות הטבע באזור צפון הקווקז. ממוקמת בשלושה סובייקטים של הפדרציה הרוסית — מחוז קרסנודר, רפובליקות אדיגיה וקאראצ'אי-צ'רקסיה.

הקווקז הוא אזור מדהים ביופיו. ממוקם בצומת של שני אזורי אקלים, האזור מהווה מגוון של נופים וחיות מעולם החי. השמורה מתנשאת מעל הים לגובה של 3.5 ק"מ. מדרום מוקפת במדרונות תלולים, תלולים מאוד, ובצפון שטחו משופע. שמורת הקווקז היא האזור המוגן העתיק ביותר בקווקז ונמצאת ברשימה של אובייקטים בעלי ערך מיוחד של אונסק"ו והיא אחת הגדולות באירופה. החלק הארי של שטחה ממוקם הרבה יותר גבוה מאשר גובה הים (כ-2,000 מטר), ובכמה מקומות עולה על 4,000 מטרים. האקלים דומה לים, ובשמורה בעלי חיים האופייניים למרכז אסיה, מערב אירופה והים התיכון והם זוכים להגנת המדינה.

השמורה נועדה לשמר אובייקטים טבעיים, אקלים, צמחייה ובעלי חיים. אבטחת הפארקים והשמורה, שמסופקת על ידי המדינה, משמשים כערובה להישרדות בעלי החיים. בשטחי השמורה עוברים 11 שבילי הליכה מסומנים ואחד מהם הוא שביל 30, שנקרא בשם "שביל התיירות האקולוגי 1". הכניסה לשמורה מותנה בקבלת אישור ועל המטיילים נעצר לפגוע בטבע ולהבעיר אש. 

השמורה מהווה לממשיכתה של שמורת הביזון הקווקזית שהוקמה ב-12 במאי 1924 במערב הקווקז, על גבול אקלים סובטרופי. זו שמורת ההר הגדולה ביותר באירופה. השטח הכולל של השמורה — יותר מ-280 אלף דונם, מהם במחוז קרסנודר — 177,3 אלף דונם.

ב-19 בפברואר 1979, בהחלטת אונסק"ו, הוענק לשמורה סטטוס של שמורה ביוספרית ובינואר 2008, נקראה על שם ח. ג. שאפושניקוב.
== גלריה ==
<gallery mode=packed heights="180px">
Gornye tury.jpg
Rododendron1.jpg
Кавказская лилия3.JPG
Umpyr.jpg
Озеро Кардывач и долина реки Мзымты.jpg
Tsakhvoa.jpg
</gallery>

== קישורים חיצוניים ==

* 
* [http://whc.unesco.org/en/list/900 שמורת הקווקז] באתר אונסק"ו
== הערות שוליים ==

קטגוריה:רוסיה: שמורות ביוספריות
קטגוריה:רוסיה: אתרי מורשת עולמית
קטגוריה:רוסיה: שמורות טבע
אסף שלג

אסף שלג (נולד ב-1974) הוא מוזיקולוג ופסנתרן ישראלי, מרצה בכיר למוזיקולוגיה באוניברסיטה העברית בירושלים.

אסף שלג נולד בפתח תקווה להורים ילידי מרוקו. הוא למד בקולג' המלכותי למוזיקה בלונדון, והשלים את לימודי הדוקטורט באוניברסיטה העברית בירושלים.

בשנים 2009–2011 לימד במחלקה לשפות ותרבויות היהדות, האסלאם והמזרח הקרוב באוניברסיטת וושינגטון בסנט לואיס. בשנים 2011–2014 שימש כמרצה אורח בקתדרת שוסטרמן למוזיקולוגיה ולימודי יהדות במחלקה למדעי הדתות באוניברסיטת וירג'יניה. שלג מתמחה במוזיקה אמנותית של היהודים במאה העשרים. מאמריו התפרסמו בכמה מכתבי העת החשובים בתחומי המוזיקולוגיה ולימודי ישראל, בנושאים הנעים מהיסטוריוגרפיה של מוזיקה אמנותית יהודית מודרנית לתשתיות התאולוגיות של המוזיקה האמנותית הישראלית.

ספרו הראשון Jewish Contiguities and the Soundtrack of Israeli History ראה אור ב-2014 בהוצאת אוניברסיטת אוקספורד. הספר דן בהתהוות בתי הגידול של מוזיקה אומנותית מודרנית יהודית באירופה ובהגירה של חלקים מאותם בתי הגידול לפלשתינה א״י בשנות השלושים. תגובות השרשרת התרבותיות שהגירה זו הניעה בתרבות העברית, עד שנות השבעים, ממופות בספר דרך התפכחותם של מלחינים מרומנטיקה לאומית על רקע תפוצתן של גישות כתיבה מודרניסטיות, ובמקביל להתפתחויות סמוכות בספרות העברית. בתוך כך, חותר שלג לקריאה מחדש, מקיפה וחתרנית, של ההיסטוריוגרפיה המוזיקלית היהודית, והציונית. הספר זיכה אותו בפרס אנגל למחקר מוזיקלי לשנת 2015 וכן בפרס ג'ורדן שניצר של האיגוד למדעי היהדות (Association for Jewish Studies, AJS) לשנת 2016.

ספרו השני של שלג Theological Stains: Art Music and the Zionist Project ראה אור ב-2020 גם כן בהוצאת אוניברסיטת אוקספורד, והוא המחקר המקיף הראשון על מוזיקה אמנותית בישראל מאמצע המאה העשרים ועד מפנה המאה העשרים ואחת. הספר עוסק בתשתיות התאולוגיות והטריטוריאליות של התרבות העברית תוך קריאה ביקורתית ביצירות ובאוספים הארכיוניים של מרדכי סתר, פאול בן-חיים, עדן פרטוש, יוסף טל, בן-ציון אורגד, מרק לברי, אנדרה היידו, אבל ארליך, צבי אבני, בטי אוליברו וראובן סרוסי. בתוך כך, נידון גם האופן שבו כתיבות מודרניסטיות כוננו הן את תפישתן של מסורות מוזיקליות יהודיות במוזיקה אמנותית הן את פנייתם של מלחינים לתרבויות יהודיות גלותיות אגב איון מושאים לאומיים וטריטוריאליים.

שלג כותב בקביעות בעיתון "הארץ" בנושאי מוזיקה.

==ספרו==
<div style="direction: ltr;">
*[https://global.oup.com/academic/product/jewish-contiguities-and-the-soundtrack-of-israeli-history-9780199354948?q=shelleg&lang=en&cc=il Jewish Contiguities and the Soundtrack of Israeli History]. New York: Oxford University Press, 2014. 
*[https://global.oup.com/academic/product/theological-stains-9780197504642?type=listing&prevNumResPerPage=20&prevSortField=1&sortField=8&resultsPerPage=20&start=0&lang=en&cc=us# Theological Stains: Art Music and the Zionist Project]. New York: Oxford University Press, 2020. .
</div>

==קישורים חיצוניים==

==הערות שוליים==

קטגוריה:מוזיקולוגים ישראלים
קטגוריה:זוכי פרס אנגל
קטגוריה:בוגרי אוניברסיטאות ומכללות בממלכה המאוחדת
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מוזיקולוגיה
קטגוריה:ישראלים שנולדו ב-1974
גאברו שוורץ

הרב פרופסור גָאבְרוֹ שוורץ (וגם גָאבּוֹר שוורץ, ולעיתים גבריאל שוורץ, בסרבו-קרואטית: Gavro Schwarz; 13 בדצמבר 1872, נאדאודבר, היידו-ביהר, האימפריה האוסטרו-הונגרית – 7 בפברואר 1942, זאגרב, מדינת קרואטיה העצמאית) היה הרב הראשי ליהודי זאגרב, היסטוריון וחוקר תולדות יהודי קרואטיה ככלל ויהודי זאגרב בפרט. הכרוניקות והמחקרים שפרסם מתארים את ראשית ההתיישבות היהודית בקרואטיה בעת החדשה, תוך התמקדות ביהודי זאגרב במאה ה-19.

==קורות חייו==
גאברו שוורץ נולד בנאדאודבר אשר בשטחי הונגריה המודרנית, למשה אשר כיהן ברבנות בעיירה. בהמשך עברה משפחתו לפוז'גה ובה רכש השכלה יסודית ופרו-גימנסיה. בין השנים 1886–1891 למד בבית המדרש לרבנים בבודפשט. בהמשך, למד בבית המדרש לרבנים בווינה וב-1897 סיים את לימודיו בהצלחה. במקביל, למד באוניברסיטת וינה ובה הוסמך בספרות גרמנית וספרות הונגרית וב-1896 השלים דוקטורט בתאולוגיה. ב-1893 מונה לרב הראשי של יהודי קרלובץ וב-1901 עבר לכהן ברבנות בזאגרב. במהלך מלחמת העולם הראשונה, בין השנים 1914–1915 כיהן כרב בצבא האוסטרו-הונגרי. מ-1901 ועד לפרישתו ב-1926 כיהן במשרות הוראה שונות בבתי ספר תיכוניים כלליים בזאגרב, בתלמוד תורה וכן באוניברסיטת זאגרב. ב-1906 מונה לעוזרו של הושע יעקבי.

בין 1923–1926 כיהן כרב הראשי ליהודי זאגרב. הוא עסק בפעילות ציבורית כללית בעיר והקים את אגודת הספרות היהודית-קרואטית. כתב מספר ספרי היסטוריה, ובנוסף פרסם עשרות מאמרים ומחקרים אודות יהדות קרואטיה. בראשית דרכו, נמנה גאברו שוורץ עם מתנגדי התנועה הציונית ורק לקראת אמצע שנות ה-30 של המאה ה-20 שינה את עמדתו בהדרגה והחל לתמוך ברעיון הציוני. הוא הדריך ולימד בני נוער באגודת הנוער "בית ישראל" בקריז'בצי עד 1940. במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה, הוחל ברדיפות יהודים. גאברו שוורץ נעצר ביחד עם משפחתו. לאחר מספר חדשים שוחרר. בפברואר 1942 נפטר ממחלה ונקבר בבית הקברות מירוגוי.

==קישורים חיצוניים==
* גאברו שוורץ, [http://www.ffzg.unizg.hr/judaistika/wp-content/uploads/2013/06/Schwarz.pdf תולדות יהודי זאגרב במאה ה-19] 

==הערות שוליים==

קטגוריה:רבנים נאולוגים
קטגוריה:זאגרב: רבנים
קטגוריה:היסטוריונים יהודים קרואטים
קטגוריה:בוגרי בית המדרש לרבנים בבודפשט
קטגוריה:אישים הקבורים בבית הקברות מירוגוי
קטגוריה:ילידי 1872
קטגוריה:נפטרים ב-1942
קטגוריה:קרואטים שנפטרו במאה ה-20
שמורת סיחוטה-אלין

שמורת סיחוטה-אלין, רשמית שמורת הטבע הביוספרית הממלכתית על שם ק. ג. אברמוב (ברוסית: Сихотэ́-Али́нский государственный природный биосферный заповедник имени К. Г. Абрамова) היא שמורה ביוספרית במחוז פרימוריה. הוקמה על מנת לשמר ולשקם את הצובל. כיום, השמורה היא המקום הנוח ביותר להשגחה ושמירה על הטיגריסים הסיביריים.

ב-2001 השמורה נכללה ברשימת המורשת העולמית של אונסק"ו כ"אובייקט הכולל את המגוון הביולוגי החשוב והמשמעותי ביותר לטבע, כולל זנים בסכנת הכחדה בעלי ערך אוניברסלי יוצא מהכלל מנקודת מבט של המדע ושימור".
== היסטוריה ==
השמורה נוצרה בצו ממשלתי מ-10 בפברואר 1935., מנהל השמורה הראשון היה קונסטנטין ג. אברמוב, שפעל למען ניקוי היערות ומאבק בציידים לא חוקיים בגבולות השמורה.

ב-1944, שטח השמורה גדל ל-1.8 מיליון הקטאר. בשנת 1951, בעקבות סגירה המונית של שמורות בברית המועצות, שטחה הופחת 18 פעמים — עד 100 אלף הקטאר. ב-1961, הודות ליוזמות של מדענים, שטח השמורה הוגדל חזרה עד ל-310 אלף דונם.

בעשור הראשון של המאה העשרים ואחת, שטח השמורה הגיע ל-397,400 דונם והשטח הכולל של השמורה הוא 401,600 דונם. ב-2006, השמורה נקראה על שם מנהלה הראשון — קונסטנטין ג. אברמוב.

==גלריה==
<gallery>
קובץ:Sopka in south Sikhote-Alin.JPG
קובץ:Кардон "Кабаний" Сихотэ-Алинский заповедник, дорога на Рощино.jpg
קובץ:Pinus koraiensis, Cheremshany, Sikhote Alin, Russia.jpg
קובץ:Вид на побережье Японского моря с мыса Каланча.jpg
קובץ:Горы Среднего Сихотэ-Алиня, огромные нетронутые территории.jpg
</gallery>

== קישורים חיצוניים ==

* 

== הערות שוליים ==

קטגוריה:רוסיה: שמורות ביוספריות
קטגוריה:רוסיה: אתרי מורשת עולמית
קטגוריה:רוסיה: שמורות טבע
קטגוריה:פרימוריה: גאוגרפיה
מקדוניה הצפונית במשחקים האולימפיים לנוער

מקדוניה הצפונית משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). מקדוניה הצפונית משתתפת גם במשחקי החורף האולימפיים לנוער. לאורך השנים צברו ספורטאי הנוער המקדונים מדליית ארד יחידה בקראטה. ההשתפות של ספורטאי הנוער המקדוניים היא סמלית.

==השתתפות במשחקים==
===משחקי הקיץ===
המשלחת הראשונה של מקדוניה הצפונית למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בארבעה ענפי ספורט. ספורטאי המשלחת לא הגיעו להישגים בענפים בדמינטון, טניס, קליעה ושחייה. המשלחת לאולימפיאדת הנוער נאנג'ינג מנתה חמישה ספורטאים שהתחרו בארבעה ענפי ספורט. המשלחת הגיעה להישג בענף האופניים בה סיימה נבחרת הנערים במקום החמש עשרה. ספורטאי המשלחת לא הגיעו להישגים בענפים היאבקות, קליעה ושחייה.

===משחקי החורף===
מקדוניה הצפונית השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שני ספורטאים שהתחרו בשני ענפי ספורט. ספורטאי המשלחת לא הגיעו להישגים בענפים סקי אלפיני וסקי למרחקים. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. ספורטאי המשלחה לא הגיעו להישגים משמעותיים בענפים סקי אלפיני וסקי למרחקים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2018 בואנוס איירס || 0 || 0 || 1 || 1 || 83
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| קראטה || 0 || 0 || 1 || 1
|}

==ראו גם==
* מקדוניה הצפונית במשחקים האולימפיים
* מקדוניה הצפונית במשחקים הפאראלימפיים

קטגוריה:מקדוניה הצפונית: ספורט
קטגוריה:מדינות במשחקים האולימפיים לנוער
ליכטנשטיין במשחקים האולימפיים לנוער

ליכטנשטיין משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). ליכטנשטיין משתתפת גם במשחקי החורף האולימפיים לנוער. ספורטאי הנוער מליכטנשטיין זכו במדליית ארד יחידה בענף הבובסלי במשחקים האולימפיים. ההשתפות של ספורטאי הנוער הליכטנשטיינים היא לרב-סמלית.

==השתתפות במשחקים==
===משחקי הקיץ===
המשלחת הראשונה של ליכטנשטיין למשחקים האולימפיים לנוער הייתה לאולימפיאדת הנוער סינגפור. המשלחת כללה שלושה ספורטאים שהתחרו בשני ענפי ספורט.
ספורטאי המשלחת העפילו בענף השחייה לגמר במשחה 400 מטר בסגנון שחייה חופשית לנערות וסיימו במקום השביעי. בענף הג'ודו המשלחת לא הגיעה להישגים משמעותיים. המשלחת לאולימפיאדת הנוער נאנג'ינג מנתה ספורטאית יחידה שהתחרתה בענף השחייה אך לא הגיעה להישגים משמעותיים.

===משחקי החורף===
ליכטנשטיין השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שני ספורטאים שהתחרו בשני ענפי ספורט. ספורטאי המשלחת לא דורגו במקומות גבוהים בענפים סקי אלפיני וסקי למרחקים אולם גם לא במקומות האחרונים. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. ספורטאי המשלחת דורגו במקום השביעי בטורניר הנערים בבובסלי. אולם ספורטאי המשלחת לא הגיעו להישג בענף הסקי אלפיני.

====אולימפיאדת הנוער לוזאן (2020)====
המשלחת לאולימפיאדת הנוער לוזאן הייתה המשלחת הגדולה ביותר שליכטנשטיין שלחה עד כה ומנתה חמישה ספורטאים שהתחרו בארבעה ענפי ספורט. המשלחת זכתה במדליית ארד יחידה.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2020 לוזאן || 0 || 0 || 1 || 1 || 29
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| בובסלי || 0 || 0 || 1 || 1
|}

==ראו גם==
* ליכטנשטיין במשחקים האולימפיים
* ליכטנשטיין במשחקים הפאראלימפיים

קטגוריה:ליכטנשטיין: ספורט
קטגוריה:מדינות במשחקים האולימפיים לנוער
לוקסמבורג במשחקים האולימפיים לנוער

לוקסמבורג משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לוקסמבורג משתתפת גם במשחקי החורף האולימפיים לנוער. לאורך השנים צברו ספורטאי הנוער הלוקסמבורגים מדליית כסף יחידה באופניים. יחד עם זאת, ההשתפות של ספורטאי הנוער הלוקסמבורגים היא סמלית.

==השתתפות במשחקים==
===משחקי הקיץ===
המשלחת הראשונה של לוקסמבורג למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בשני ענפי ספורט.
ספורטאי המשלחת העפילו בענף השחייה לגמר במשחה 50 מטר בסגנון שחיית גב לנערות וסיימו במקום השישי. בענף האתלטיקה המשלחת לא הצליחה להעפיל לגמרים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. ספורטאי המשלחת הגיעו להישגים בענפים האתלטיקה עם העפלה לגמר בקפיצה לגובה בה היא דורגה במקום החמישי ובשחייה עם העפלה לגמר ודירוג במקום הרביעי במשחה 50 מטר בסגנון שחייה חופשית לנערות, במקום השישי במשחה 100 מטר בסגנון שחייה חופשית לנערות ובמקום התשיעי במשחה 800 מטר בסגנון שחייה חופשית לנערות. בענף הג'ודו ספורטאי המשלחת לא הגיעו להישגים משמעותיים.

===משחקי החורף===
לוקסמבורג השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאית יחידה שהתחרתה בענף הסקי אלפיני ודורגה לא במקומות גבוהים אך גם לא במקומות האחרונים. המשלחת לאולימפיאדת הנוער לילהאמר כללה ספורטאי יחיד שהתחרה בענף הסקי אלפיני ודורג לא במקומות גבוהים אך גם לא במקומות האחרונים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2018 בואנוס איירס || 0 || 1 || 0 || 1 || 79
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אופניים || 0 || 1 || 0 || 1
|}

==ראו גם==
* לוקסמבורג במשחקים האולימפיים
* לוקסמבורג במשחקים הפאראלימפיים

קטגוריה:לוקסמבורג: ספורט
קטגוריה:מדינות במשחקים האולימפיים לנוער
חבריי טיגר ופו

חבריי טיגר ופו (באנגלית: My Friends Tigger & Pooh) היא סדרת הנפשה ממוחשבת אמריקאית לילדים, אשר מבוססת על ספר הילדים "פו הדב" מאת אלן אלכסנדר מילן. הסדרה נוצרה על ידי בובס גאנווי, הופקה על ידי Disney Television Animation והונפשה על ידי החברה Polygon Pictures היפנית. בריאן הולפלד, הנכלל ברשימת המפיקים בפועל והתסריטאים של הסדרה, זכה בפרס Humanitas Prize עבור עבודתו בה.

הסדרה שודרה במקור בארצות הברית החל מ-12 במאי 2007 עד 9 באוקטובר 2010 ברצועת השידור פלייהאוס דיסני בערוץ דיסני, ולאחר מכן בשידורים חוזרים בערוץ דיסני ג'וניור. בישראל הסדרה שודרה בדיבוב עברי בין השנים 2009–2010 בערוץ הופ! ולאחר מכן בערוץ דיסני. לסדרה הופקו שלוש עונות ו-63 פרקים באורך 22 דקות.

בהשראת הסדרה יוצרו שלל מוצרים הכוללים בובות וספרים, כמו כן הופקו שלושה סרטי טלוויזיה.

== תקציר העלילה ==
הסדרה מתרחשת ביער ת"ק פרסאות, בו דרבי, אחותו הקטנה של כריסטופר רובין, יחד עם כלבה באסטר, פותרת תעלומות ויוצאת להרפתקאות יחד עם חבריה הטובים פו הדב וטיגר, ובשיתוף לאמפי, חזרזיר, רו, איור וארנבי.

== מדבבים ==
הדיבוב העברי בוים על ידי עמיחי בר טוב ואפרת ענבל, והופק על ידי אסנת סדן.
{| class="wikitable plainrowheaders" style="text-align:center;"
|-
! שם הדמות
! מדבב/ת באנגלית
! מדבב/ת בעברית
|-
|דרבי
|קלואי גרייס מורץ
|עדי קורן
|-
|באסטר
| colspan="2" |די בראדלי בייקר
|-
|פו הדב
| rowspan="2" |ג'ים קאמינגס
|אסף קורמן
|-
|טיגר
|איציק סיידוף
|-
|חזרזיר
|טראוויס אואטס
|עפרון אטקין
|-
|איור
|פיטר קאלן
|יורם יוספסברג
|-
|ארנבי
|קן סנסום
|דור צויגנבום
|-
|קנגה
|קאת' סוסי
|מיכל צפיר
|-
|רו
|מקס בורקהולדר
|אבינועם עמית יוסף
|-
|פיל נפיל
|קייל סטריינג'ר
|מיכל מוכתר
|}
בנוסף דיבבו בסדרה הדר שחף-מעיין וגילן שחף דמויות שונות.

== שידור ==

== קישורים חיצוניים ==
* 

== הערות שוליים ==

קטגוריה:פו הדב
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:דיסני: סדרות טלוויזיה
קטגוריה:סדרות ערוץ הופ!
קטגוריה:ערוץ דיסני: תוכניות וסדרות
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:טיגריס בתרבות
קטגוריה:תוכניות טלוויזיה באנגלית
קטגוריה:סדרות Playhouse Disney
פרדיננד קראפטיאן

פרדיננד קראפטיאן (בארמנית: Ֆերդինանդ Կարապետյանը; נולד ב-19 בדצמבר 1992) הוא ג'ודוקא ארמני המתחרה בקטגוריית המשקל עד 73 ק"ג, אלוף אירופה (2018).

באפריל 2016, קראפטיאן זכה במדליה הראשונה שלו בתחרות בינלאומית לבוגרים, מדליית ארד בגראנד פרי סמסון בקטגוריית המשקל עד 66 ק"ג. בשנת 2017 הוא זכה במדליית ארד מטורניר 'European Open Minsk' ובשתי מדליות ארד בתחרויות מסוג 'European Cup' שנערכו אורנבורג ודוברובניק. 

בשנת 2018 עשה את הפריצה כאשר זכה באליפות אירופה ובשתי מדליות מתחרויות גראנד סלאם. בפברואר זכה במדליית ארד בגראנד סלאם דיסלדורף ובמרץ במדליית כסף בגראנד סלאם יקטרינבורג. ב-27 באפריל קראפטיאן השתתף באליפות אירופה שנערכה בתל אביב וזכה במדליית הזהב בקטגוריית המשקל עד 73 ק"ג כאשר ניצח את כל הקרבות באיפון. בקרב הראשון הוא ניצח את רגימנטס ריבינאס הליטאי, בשמינית הגמר ניצח את אוסקר פרטלסון האסטוני וברבע הגמר הוא ניצח את ארטם קומולה האוקראיני. בחצי הגמר ניצח את טומי מסיאס השוודי ובגמר גבר על אלוף אירופה המכהן הידאייט היידרוב האזרי שסירב ללחוץ את ידו בסיום הקרב.

באולימפיאדת טוקיו 2020 הודח בסיבוב השני לאחר הפסד בווזארי לזנסאי סמאגולוב מקזחסטן.

==פרסים==
מקור:
*אליפות אירופה:
:תל אביב 2018: מדליית זהב בקטגוריית המשקל עד 73 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי סמסון 2016: מדליית ארד
:גראנד סלאם דיסלדורף 2018: מדליית ארד
:גראנד סלאם יקטרינבורג 2018: מדליית כסף
:גראנד פרי תל אביב 2020: מדליית כסף
:גראנד סלאם טשקנט 2021: מדליית ארד

==קישורים חיצוניים==

==הערות שוליים==

קטגוריה:ספורטאים ארמנים
קטגוריה:אלופי אירופה בג'ודו
קטגוריה:ג'ודוקא באולימפיאדת טוקיו (2020)
קטגוריה:ילידי 1992
קטגוריה:משתתפים ארמנים באולימפיאדת טוקיו (2020)
לסבופוביה

לסבופוביה הוא מונח ממדעי החברה המתאר פחד, רתיעה, דעה קדומה, בוז וסלידה מלסביות כפרטים, זוגות או כקבוצה. המונח הוא הלחם של המלים לסבית ופוביה, בדומה למונח הומופוביה, לסבופוביה אינה חרדה קלינית. אמונה זו מסווגת כהטרונורמטיביות המניחה לרוב כי הטרוסקסואליות היא הנטייה המינית הטבעית והנורמטיבית היחידה. לסביות נתקלות ביחס עוין לא רק מהטרוסקסואלים, אלא לעיתים גם מהומוסקסואלים, ביסקסואלים, נשים ולסביות.

לסבופוביה באה לידי ביטוי לעיתים בגילויי אלימות ואף רצח. בימי הביניים נשים שנחשדו כלסביות לעיתים אף הועלו על המוקד. בציד מכשפות במהלך המאה ה-15 נטייה לסבית היוותה הוכחה כביכול להיותה של האישה מכשפה. מקרה רצח שעורר הדים בימינו הוא הרצח והאונס המתקן של הכדורגלנית הדרום אפריקאית אודי סמליין אשר אירע ביוהנסבורג ב-28 באפריל 2008.

== ראו גם ==
* הטרוסקסיזם
* התנגדות לזכויות להט"ב

==קישורים חיצוניים==

קטגוריה:אלימות נגד נשים
קטגוריה:שנאה
קטגוריה:אלימות נגד להט"ב
קטגוריה:אפליה מינית
קטגוריה:סטריאוטיפים ודעות קדומות
קטגוריה:הומופוביה
קטגוריה:לסביות
קטגוריה:פוביות
מן היסוד

"מן היסוד" היה חוג רעיוני שקם בשנת 1962 במפלגת השלטון בישראל של אותה עת, מפא"י, על רקע המחלוקת העזה שבין ראש ממשלת ישראל, דוד בן-גוריון, ובין שר הביטחון לשעבר פנחס לבון בעניין "הפרשה". חברי "מן היסוד" תמכו בלבון.

==היסטוריה==
בשנות ה-60 סערה מפא"י במיני פרשיות אשר במרכזן עמדו מאבקים דוריים ורעיוניים שונים. את שיאם של מאבקים אלו היוותה פרשת הדחת פנחס לבון ממשרד הביטחון בשנת 1954 ומראשות ההסתדרות בשנת 1961. סערות אלה הובילו בשנת 1962 להקמת חוג "מן היסוד", שמייסדיו היו לבון עצמו והפרופסורים נתן רוטנשטרייך ויהושע אריאלי, ועם חבריו נמנו גם שלמה אבינרי, שמואל אלמוג, הסופר עמוס עוז, חבר הכנסת יונה כסה והסוציולוג<nowiki/>ים דן הורוביץ ועובדיה שפירא. להצגת רעיונותיו פרסם החוג, החל מ-24 במאי 1962, דו-שבועון שאף שמו היה "מן היסוד", בעריכת העיתונאי לוי יצחק הירושלמי.

חברי "מן היסוד" קראו להתחדשות רעיונית ולחזרה אל ערכי היסוד של תנועת העבודה, בין היתר באמצעות הגדלת עצמאותה של ההסתדרות תוך שמירת קשר מאוזן עם מוסדות המפלגה, חיזוק חברת העובדים, הגברת הדמוקרטיזציה במפא"י ואיחוד מפלגות הפועלים השונות. במפא"י הגבילו את פעילות "מן היסוד" בסניפי המפלגה, ואף ניסו להוציא את חבריה מהמפלגה.

בשנת 1964 עמדו אנשי "מן היסוד" לפרוש ממפא"י. לעצירת צעד זה שלח ראש הממשלה, לוי אשכול, מכתב לראשי "מן היסוד" שבו קבע שאין תוקף להדחת לבון וקרא לחברי "מן היסוד" לשוב לפעילות סדירה במפא"י. בתגובה לכך הוביל בן-גוריון החלטה של מזכירות מפא"י שביטלה למעשה את המכתב.

ב-7 בנובמבר 1964 החליטה קבוצת "מן היסוד" על פרישה ממפא"י וחבר הכנסת כסה הודיע על פרישה מסיעת מפא"י וביקש מוועדת הכנסת להכיר בסיעת יחיד שלו, שתיקרא בשם "מן היסוד". ב-22 בדצמבר 1964 החליטה ועדת הכנסת בהחלטת פשרה שלא להכיר בסיעה של כסה אולם לתת לו את כל הזכויות המוקנות על ידי תקנון הכנסת לסיעות.

בשנת 1965 פרשו חברי "מן היסוד", ולבון בראשם, ממפא"י. באוקטובר 1966 ביטלו מוסדות מפא"י את תוקפה של הדחת לבון, ובעקבות זאת הצטמצה פעילות "מן היסוד", ובפברואר 1966 ביטאון התנועה חדל להופיע. בשנת 1967 החלה חזרת חברי "מן היסוד" למפא"י, ובאוגוסט 1968 צורף כסה ללשכת מפלגת העבודה.

==קישורים חיצוניים==
* 
* [http://www.pinhas-lavon.com/site_59_Page_3912_Lang_1_State_32_PagePart_0.html "מן היסוד" (1962-1965)], באתר פנחס לבון
* 
* 

==הערות שוליים==

קטגוריה:מפא"י
קטגוריה:שנות ה-1960 בישראל
עונת 2015/2016 בליגת העל בכדוריד

עונת 2015/2016 בליגת העל בכדוריד הייתה העונה ה-63 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

בהתאם לתוצאות של העונה הקודמת בליגת משנה, לליגת העל עלתה הפועל פתח תקווה. העונה הסדירה החלה ב-25 בספטמבר 2015 המחזור ה-22 הסתיים ב-14 במרץ 2016. העונה הסתיימה ב-13 במאי בניצחון של מכבי תל אביב בסיום מפגש שכלל 4 משחקים. זו הייתה האליפות השנייה בתולדות המועדון. 

הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון הפועל פתח תקווה ירדה ליגה. מ.כ. חולון ומכבי קריית מוצקין לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2016/2017 בליגת העל בכדוריד עלתה קבוצה בודדת.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מכבי תל אביב||22||18||0||4||707||593|| 36 
|-bgcolor="#ffff99"
|2||מכבי ראשון לציון||22||16||1||5||730||622|| 33 
|-bgcolor="#ffff99"
|3||הפועל אשדוד||22||15||0||7||621||577||30 
|-bgcolor="#ffff99"
|4||א.ס. רמת השרון||22||13||3||6||625||573||29 
|-bgcolor="#ffff99"
|5||הפועל ראשון לציון ||22||14||1||7 ||608||538||29
|-bgcolor="#ffff99"
|6||א.כ. נס ציונה ||22||14||0||8 ||589||568||28 
|-bgcolor="#ffff99
|7||אס"א תל אביב||22||12||1||9 ||619||595||25 
|-bgcolor="#ffff99
|8||בני הרצליה||22||8||6||8||605||592||22
|-bgcolor=ccffcc
|9||הפועל רמת גן ||22||6||12||14 ||607||647||14 
|-bgcolor=ccffcc
|10||מ.כ. חולון ||22||4||2||16 ||568||633||10 
|-bgcolor=ccffcc
|11||מכבי קריית מוצקין ||22||3||0||19 ||552||749||6 
|-bgcolor=ccffcc
|12||הפועל פתח תקווה || 22||1||0||21||574||718||2 
|}

==פלייאוף עליון==

==קישורים חיצוניים==
* [http://www.handballisr.co.il/Boards.asp?cYear=2016&LeagueType=0&LeagueId=64&lang= מידע מאתר מנהלת הליגה]

קטגוריה:2016 בישראל: ספורט
קטגוריה:עונות בליגה העליונה בכדוריד בישראל
קטגוריה:2015 בישראל: ספורט
ישראל באירוויזיון 2004

ישראל השתתפה באירוויזיון 2004 עם השיר להאמין בביצוע של דוד ד'אור בעיר איסטנבול, במדינת טורקיה.

== לפני האירוויזיון ==
=== בחירת המבצע ===
באותה שנה החליטה רשות השידור כי דוד ד'אור ייצג את ישראל בתחרות הזמר של האירוויזיון.

=== בחירת השיר ===
קדם-אירוויזיון 2004 הייתה תחרות שירים שנועדה לבחור את השיר שייצג את ישראל בתחרות האירוויזיון 2004.

בחירת השיר שייצג את ישראל באירוויזיון נעשתה במסגרת תחרות בין ארבעה שירים שאותם שר דוד ד'אור בקדם אירוויזיון, בערוץ הראשון, והנחתה מירב מילר.

השיר שזכה בתחרות הוא השיר להאמין. 50% מהשיר מכיל מילים באנגלית וה-50% הנותרים בעברית. בקדם ליוו את ד'אור קרני פוסטל על צ'לו ואמיר גבירצמן על כלי נשיפה.

רגע לפני שדוד ד'אור טס לתחרות האירוויזיון, הוחלט לשנות את הרכב זמרי הליווי: בוריס סולטנוב מ"כוכב נולד" ואסנת זאנו, שהשתתפה בעבר בקדם-אירוויזיון 1989, נשארו בישראל. במקומם טסו לאיסטנבול זמרות הליווי של צביקה פיק.

{| class="wikitable sortable"
|-
!סדר
!שם המבצע
!שם השיר
!מילים
!לחן
!ניקוד
!מקום
|-
|1
| rowspan="4" |דוד ד'אור
|בואו מלאכים
|אהוד מנור
|דוד ד'אור
|29
|2
|-
|2
|פרידום
| rowspan="3" |דוד ד'אור
|עופר מאירי
|25
|3
|-
|3
|ימים טובים
|שמעון בוסקילה
|12
|4
|- style="font-weight:bold; background:gold;"
|4
|להאמין
|דוד ד'אור ועופר מאירי
|91
|1
|}

== באירוויזיון ==
דוד ד'אור באיסטנבול

===חצי גמר===
ישראל הופיעה ה-5 בסדר ההופעה, אחרי לטביה ולפני אנדורה. בתום ההצבעה ישראל לא העפילה לגמר.

==== נקודות שהוענקו לישראל ====

==== נקודות שישראל העניקה ====

=== גמר ===
==== נקודות שישראל העניקה ====

== ראו גם ==
* ישראל באירוויזיון
* קדם-אירוויזיון
* אירוויזיון 2004

==קישורים חיצוניים==

* 
* 
* [http://www.festi.co.il קדם אירוויזיון], באתר הפסטיבלים
* 
* [https://www.esc-history.com/semidetails.asp?key=4042 חצי גמר: ישראל 2004], באתר esc history
* 

== הערות שוליים ==

קטגוריה:ישראל באירוויזיון
קטגוריה:2004 בישראל
קטגוריה:מדינות באירוויזיון 2004
ישראל באירוויזיון 2003

ישראל השתתפה באירוויזיון 2003 עם השיר מילים לאהבה בביצוע של ליאור נרקיס בעיר ריגה, בירת לטביה.

== לפני האירוויזיון ==
=== בחירת המבצע ===
בחירת המבצע נעשתה באמצעות ועדה פנימית, שנבחרה על ידי רשות השידור והיא בחרה בליאור נרקיס לייצג את ישראל באירוויזיון, בין חברי הוועדה נמנו: דליה כהן-שמחה, נילי כרמל-יונתן, ראובן שלום, נעמי אטיאס, יצחק זוננשיין, יעקב מנדל, דניאל בן-כליף, ערן הדס, ז'וז'ו אבוטבול, יואב גינאי, מרגלית צנעני, שלווה ברטי, עזרא סולימאן ורועי שפיגל.

=== בחירת השיר ===
בחירת השיר שייצג את ישראל באירוויזיון נעשתה באמצעות קדם-אירוויזיון 2003 ששודרה בערוץ הראשון ובו התקיימה תחרות בין ארבעה שירים שאותם שר ליאור נרקיס והנחתה עדן הראל.

השיר מילים לאהבה נבחר לייצג את ישראל באירוויזיון.

{| class="wikitable sortable"
!סדר
!שם המבצע
!שם השיר
!מילים
!לחן
!ניקוד באחוזים
!מקום
|-
|1
| rowspan="4" |ליאור נרקיס
|ברך את העולם
|יוסי גיספן
|עוזי חיטמן
|13
|2
|-
|2
|לא רוצה להיות כוכב
|אילן שחף
|אילן שחף וצור בן זאב
|3
|4
|-
|3
|צ'ופי צ'ופי
|יוסי גיספן
|יוני רועה
|9
|3
|- style="font-weight:bold; background:gold;"
|4
|מילים לאהבה
|יוסי גיספן
|יוני רועה
|75
|1
|}

== באירוויזיון ==
ישראל הופיעה ה-10 בסדר ההופעה, אחרי ספרד ולפני הולנד. בתום ההצבעה ישראל קיבלה 17 נקודות והגיעה למקום ה-19 מתוך 26 מדינות שהשתתפו. הצבעת הקהל הישראלי העניקה את ה-12 נקודות שלה לספרד.

=== נקודות שהוענקו לישראל ===

=== נקודות שישראל העניקה ===

== ראו גם ==
* ישראל באירוויזיון
* קדם-אירוויזיון
* אירוויזיון 2003

== קישורים חיצוניים ==
* 
* 
* 
* 
* [http://www.festi.co.il קדם אירוויזיון], באתר הפסטיבלים
* 
* 
* [https://www.esc-history.com/details.asp?key=950 Israel 2003], באתר esc history
* 

== הערות שוליים ==

קטגוריה:ישראל באירוויזיון
קטגוריה:2003 בישראל
קטגוריה:מדינות באירוויזיון 2003
עונת 2016/2017 בליגת העל בכדוריד

עונת 2016/2017 בליגת העל בכדוריד הייתה העונה ה-64 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

בהתאם לתוצאות של העונה הקודמת בליגת משנה, לליגת העל עלתה הפועל פתח תקווה. העונה הסדירה החלה ב-23 בספטמבר 2016 המחזור ה-22 הסתיים ב-10 במרץ 2017. העונה הסתיימה ב-19 במאי בניצחון של מכבי ראשון לציון בסיום מפגש שכלל 3 משחקים. זו הייתה האליפות ה-14 בתולדות המועדון. 

הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון מכבי קריית מוצקין ירדה ליגה. אס"א תל אביב והפועל רמת גן לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2017/2018 בליגת העל בכדוריד עלתה קבוצה בודדת.

אס"א תל אביב בסופו של דבר החליטה לרדת ליגה ביוזמתה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מכבי תל אביב||22||21||1||0||707||534|| 43 
|-bgcolor="#ffff99"
|2||מכבי ראשון לציון||22||16||1||4||652||566|| 33 
|-bgcolor="#ffff99
|3||א.ס. רמת השרון||22||14||3||5 ||625||556||31 
|-bgcolor="#ffff99"
|4||הפועל ראשון לציון ||22||13||6||3 ||649||595||29
|-bgcolor="#ffff99
|5||בני הרצליה||22||12||2||8||694||681||26
|-bgcolor="#ffff99
|6||מ.כ. חולון ||22||11||0||11 ||599||634||22 
|-bgcolor="#ffff99"
|7||הפועל אשדוד||22||8||2||12||588||619||18 
|-bgcolor="#ffff99"
|8||עירוני רחובות||22||8||0||14||632||653||16 
|-bgcolor=ccffcc
|9||א.כ. נס ציונה ||22||6||3||13 ||610||651||15 
|-bgcolor=ccffcc
|10||אס"א תל אביב||22||7||1||13||571||637||15 
|-bgcolor=ccffcc
|11||הפועל רמת גן ||22||3||1||18 ||581||687||7 
|-bgcolor=ccffcc
|12||מכבי קריית מוצקין ||22||2||3||17 ||603||698||7 
|}

==פלייאוף עליון==

==קישורים חיצוניים==
* [http://www.handballisr.co.il/Boards.asp?cYear=2017&LeagueType=0&LeagueId=64&lang= מידע מאתר מנהלת הליגה]

קטגוריה:2016 בישראל: ספורט
קטגוריה:עונות בליגה העליונה בכדוריד בישראל
קטגוריה:2017 בישראל: ספורט
מונקו במשחקים האולימפיים לנוער

מונקו משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). מונקו משתתפת גם במשחקי החורף האולימפיים לנוער. מונקו לא השתתפה באולימפיאדת הנוער לוזאן (2020). לאורך השנים צברו ספורטאי הנוער ממונקו מדליית ארד יחידה בענף הבובסלי. ההשתפות של ספורטאי הנוער ממונקו היא סמלית.

==השתתפות במשחקים==
===משחקי הקיץ===
המשלחת הראשונה של מונקו למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשלושה ענפי ספורט.
ספורטאי המשלחת העפילו בענף הקפיצה למים לגמר בקפיצה ממקפצה גמישה מ-3 מטר נערות וסיימו במקום ה-12. בענפים טאקוונדו, שחייה ושיט המשלחת לא הצליחה להגיע להישגים משמעותיים. המשלחת לאולימפיאדת הנוער נאנג'ינג מנתה ספורטאי יחיד שהתחרה בענף הג'ודו ולא הגיעו להישג משמעותי.

===משחקי החורף===
מונקו השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שלושה ספורטאים שהתחרו בשני ענפי ספורט. המשלחת זכתה במדליית ארד בענף הבובסלי בתחרות הזוגות נערים. בענף הסקי אלפיני ספורטאי המשלחת לא דורגו במקומות גבוהים אך גם לא במקומות האחרונים. המשלחת לאולימפיאדת הנוער לילהאמר כללה ספורטאי יחיד שהתחרה בענף הסקי אלפיני ודורג לא במקומות גבוהים אך גם לא במקומות האחרונים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2012 אינסברוק || 0 || 0 || 1 || 1 || 29
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| בובסלי || 0 || 0 || 1 || 1
|}

==ראו גם==
* מונקו במשחקים האולימפיים

קטגוריה:מונקו: ספורט
קטגוריה:מדינות במשחקים האולימפיים לנוער